Z A P I S N I K
31. sjednice Vijeća Mjesnog odbora Dubrava - središte,
održane 22. siječnja 2024.
u prostoru objekta mjesne samouprave, Međugorska 55,
s početkom u 18:00 sati




NAZOČNI ČLANOVI VIJEĆA: Ivana Blažević, Raco Jaković, Marija Orešić, Damir Nehyba, Ivana Lulić, Lucija Matić, Božidar Macan, Antonija Majić

NENAZOČNI ČLANOVI VIJEĆA : Svan Relac


Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.



	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 30. sjednice Vijeća, održane 18. prosinca 2023., bez izmjena.





D N E V N I    R E D:

1. Program rada Vijeća Mjesnog odbora Dubrava – središte za 2024.
2. Izvješće o radu Vijeća Mjesnog odbora Dubrava – središte u 2023.
3. Plan potreba za aktivnostima, programima i projektima unapređenja kvalitete života građana – donošenje zaključka
4. Povremeno korištenje prostora mjesne samouprave, Međugorska 55, za potrebe KUD-a Zorja – donošenje zaključka
5. Prijedlog za postavljanje prometnog znaka obaveznog smjera na k.č. 6239/2 k.o. Dubrava – donošenje zaključka
6. Prijedlog za uklanjanje stabla s k.č. 4159/5 k.o. Dubrava – donošenje zaključka
7. Prijedlog za postavljanje zaštitnih stupića u Ulici sv. Leopolda Mandića – donošenje zaključka
8. Zahtjev za jednokratno korištenje prostora Mjesnog odbora uz naknadu – donošenje zaključka
9. Pitanja, prijedlozi i obavijesti.





Ad 1. Program rada Vijeća Mjesnog odbora Dubrava – središte za 2024.

Članovi Vijeća primili su pisani materijal uz poziv.
U raspravi sudjeluju svi prisutni.
Vijeće jednoglasno donosi


Program rada Vijeća Mjesnog odbora Dubrava - središte za 2024.

/Program rada nalazi se u privitku zapisnika i njegov je sastavni dio/


Ad 2. Izvješće o radu Vijeća Mjesnog odbora Dubrava – središte u 2023.

Članovi Vijeća primili su pisani material uz poziv.
U raspravi sudjeluju svi prisutni.
Vijeće jednoglasno donosi

Z A K L J U Č A K
o prihvaćanju Izvješća o radu Vijeća Mjesnog odbora 
Dubrava – središte u 2023.


Prihvaća se Izvješće o radu Vijeća Mjesnog odbora Dubrava – središte u 2023.  koje je izradio Gradski ured za mjesnu samoupravu, promet, civilnu zaštitu i sigurnost te čini sastavni dio ovog zaključka.



Ad 3. Plan potreba za aktivnostima, programima i projektima unapređenja kvalitete života građana 

U raspravi sudjeluju svi prisutni.
Vijeće jednoglasno donosi




Plan potreba za aktivnostima, programima i projektima unapređenja kvalitete života građana.
/Plan potreba se nalazi u privitku i sastavni je dio ovog zapisnika/



Ad 4. Povremeno korištenje prostora mjesne samouprave, Međugorska 55, za potrebe KUD-a Zorja 

Članovi Vijeća primili su pisani materijal uz poziv.
U raspravi sudjeluju svi prisutni.
Vijeće jednoglasno donosi


ZAKLJUČAK
o davanju na povremeno korištenje prostora u objektu mjesne samouprave


I. Vijeće Mjesnog odbora Dubrava – središte odobrava povremeno korištenje prostora u objektu mjesne samouprave Dubrava - središte, Međugorska 55, KUD-u Zorja.

II. Prostor će se koristiti svaki ponedjeljak od 19,00 do 21,00 sat.



Ad 5. Prijedlog za postavljanje prometnog znaka obaveznog smjera na k.č. 6239/2 k.o. Dubrava 

U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za postavljanje prometnog znaka obaveznog smjera na k.č. 6239/2 k.o. Dubrava

Vijeće Mjesnog odbora Dubrava – središte je suglasno s prijedlogom za postavljanje znaka obaveznog smjera na k.č. 6239/2 k.o. Dubrava.



Ad 6. Prijedlog za uklanjanje stabla s k.č. 4159/5 k.o. Dubrava 

U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za uklanjanje stabla s k.č. 4159/5 k.o. Dubrava

I. Razmotren je prijedlog uklanjanja stabla koje je iščupano iz zemlje te stvara ugrozu za pješake u blizini Doma zdravlja.

II. Vijeće je suglasno s navedenim prijedlogom.



Ad 7. Prijedlog za postavljanje zaštitnih stupića u Ulici sv. Leopolda Mandića 

U raspravi sudjeluju svi prisutni.
Sa 6 glasova ZA i 2 glasa PROTIV Vijeće donosi 

[bookmark: _GoBack]ZAKLJUČAK
o prijedlogu za postavljanje zaštitnih stupića u Ulici sv. Leopolda Mandića


I. Razmotren je prijedlog za postavljanje zaštitnih stupića u Ulici sv. Leopolda Mandića na potezu od Ljubijske do Teslićke ulice zbog parkiranih vozila koja ugrožavaju sigurnost pješaka.
II. Vijeće Mjesnog odbora Dubrava – središte traži sazivanje komisijskog očevida za navedenu lokaciju. 




Ad 8. Zahtjev za jednokratno korištenje prostora Mjesnog odbora Dubrava – središte uz naknadu

Članovi Vijeća primili su pisani materijal uz poziv.
U raspravi sudjeluju svi prisutni.
Vijeće jednoglasno donosi


Z A K LJ U Č A K
o jednokratnom korištenju prostora Mjesnog odbora Dubrava - središte uz naknadu



1. Vijeće odobrava Vidi Šekelja iz Zagreba, Velenjska 24a, korištenje prostora Mjesnog odbora Dubrava – središte, Međugorska 55, dvorana ukupne površine 75 m², povodom proslave Prve pričesti, dana 21. travnja 2024. u vremenu od 13,00 do 17,00 sati.

1. Za korištenje prostora iz točke 1. ovog zaključka utvrđuje se naknada u iznosu od 0,08 € po m².

1. Ovaj će se Zaključak uputiti Gradskom uredu za mjesnu samoupravu, promet, civilnu zaštitu i sigurnost na daljnje postupanje.





Ad 9. Pitanja, prijedlozi i obavijesti.

Nije bilo rasprave.

Budući da nitko nema dodatnih pitanja predsjednica zaključuje sjednicu.

Dovršeno u 19:15 sati.
U Zagrebu, 22. siječnja 2024.

KLASA: 024-08/24-003/140
URBROJ: 251-13-11-5/010-24-2



Zapisnik sastavila:  							Predsjednica 
Ivana Blažević, 						   Vijeća Mjesnog odbora
predsjednica Vijeća Mjesnog odbora				       Dubrava – središte

                                                                                                          Ivana Blažević


